Kamoliddin Haydarov. Kamaleddin Fattoh oʻgʻli Haydarov (ozarbayjon : Kəmaləddin Fattah oğlu Heydərov ; 1961-yil 15-iyul, Cheshmabasar[vd], Naxichevan Muxtor Sovet Sotsialistik Respublikasi) – Ozarbayjon davlat arbobi. Ozarbayjon Favqulodda vaziyatlar va fuqarolik mudofaasi vaziri. Taekvondo federatsiyasi va Ozarbayjon boks federatsiyasi prezidenti, Butunjahon taekvondo federatsiyasi vitse-prezidenti. General-polkovnik. Biografiya. Kamaliddin Haydarov 1961-yil 15-iyulda Naxichevan shahri yaqinidagi qishlogʻida tavallud topgan. 1978-yilda Naxichevan shahridagi 1-son oʻrta maktabni tamomlagan. 1984-yilda Boku davlat universitetini geologiya-razvedkachi mutaxassisligi boʻyicha tamomlagan. Ikkinchi oliy maʼlumotni esa huquq fakultetida olgan. Mehnat faoliyatini „KaspMorNeftGaz“ tashkilotining geologiya-qidiruv boshqarmasida texnik boʻlib, keyin geolog sifatida boshlagan. Bir muddat Naxichevandagi oʻrta maktablardan birida oʻqituvchi boʻlib ishlashga muvaffaq boʻlgan. 1992-yilda u Oʻzbekistonga joʻnab ketdi va u yerda bir qancha kompaniyalarga asos soldi. Uning otasi Fattoh Haydarov Naxchivan Muxtor Respublikasi boshqaruvida turli lavozimlarda ishlagan. Ozarbayjon Davlat bojxona qoʻmitasi raisi (1995-yildan 2006-yilgacha sifatida faoliyat koʻrsatgan. U rahbarlik qilgan paytda import va eksport ustidan total nazorat tizimi yaratildi. Koʻpchilik ozarbayjon tadbirkorlarining qoʻmita korruptsion faoliyati toʻgʻrisidagi shikoyatlari mahsulotlarni import qilish rejimining sustlashiga olib keldi. WikiLeaks veb-saytida eʼlon qilingan AQShning Ozarbayjondagi elchixonasi maʼlumotlariga asosan, Haydarov Ozarbayjon iqtisodiyotini monopollashtirishning boshida turgan yetakchi shaxs hisoblanadi. 2006-yil 6-fevralda yangi tashkil topgan vazirlikda Ozarbayjon Favqulodda vaziyatlar va fuqarolik mudofaasi vaziri etib tayinlangan. Keyingi bir necha yil oraligʻida Ozarbayjon Favqulodda vaziyatlar vazirligi faoliyatini kengaytirishga, moddiy-texnik bazasini yanada yaxshilashga erishdi. Vazirlik tarkibiga fuqaro mudofaasi, yongʻindan himoya qilish, sanoat xavfsizligi va konlarni nazorat qilish xizmatlari, moddiy resurslar, suvdan qutqarish, Kaspiy dengizi havzasida favqulodda vaziyatlarda qutqaruv, Izotop maxsus zavodi va boshqalar kiradi. Ozarbayjon taekvondo federatsiyasi prezidenti 1999- yildan boshlab. Ozarbayjon boks federatsiyasi prezidenti 2009-2021- yillar oraligʻida. Butunjahon taekvondo federatsiyasi vitse-prezidenti 2009-yil 14- oktyabrdan beri. AQShning Ozarbayjondagi elchixonasi va Vashington oʻrtasidagi yozishma xatlarida Kamoliddin Haydarov Ozarbayjonning eng obroʻli oligarxi deb topildi. AQSh elchixonasining hisobotida maʼlum qilinishicha, Haydarovlar oilasi biznesning sharbat ishlab chiqarishdan tortib koʻchmas mulk savdosigacha boʻlgan turli sohalarini nazorat qiladi va mamlakatda Pashayevlar oilasidan keyin ikkinchi eng nufuzli oila hisoblanadi. Rasmiy maʼlumotlarga koʻra, 2014-yilga kelib, Favqulodda vaziyatlar vaziri Kamaliddin Haydarov oilasining biznes manfaatlarini ifodalovchi „Gilan Holding“ kompaniyalar guruhi 12 mingdan ortiq kishi ish bilan taʼminlangan 300 ga yaqin korxonani birlashtirgan. Ijodiy faoliyat. Bastakor, Ozarbayjonda mashhur xonandalar ijodi da bir qancha asarlar yozuvchisi. U „Kamol“ taxallusi bilan oʻz asarlariga imzo qoʻyadi. Bir nechta mashhur qoʻshiqlar muallifi boʻlib hisoblanadi. Eng mashhur qoʻshiqlaridan biri oʻzbek xonandasi Nasiba Abdullaeva ijrosidagi „Men xavotirdaman“ qoʻshigʻi. 2009-yilda u toʻrt diskdan iborat albom chiqargan, unda ikkita qoʻshiqning soʻzlari muallifi Leyla Aliyeva, qolganlari – Baba Veziroglu. Qoʻshiqlarni Flora Kerimova, Alim Gasimov, Ilhama Guliyeva, Oygun Kazimova, Zulfiya Xonbaboyeva, Ilgar Muradov, Oygun Beylar va Roya ijro etdi.